Document ID: /roh_data/filtered/fineweb-2-filterrobots_roh.jsonl.gz/1127

Sut la batgetta dals iniziants dal festival The Jam, Cristian Hollatz e Mauro Taffelli, duai dar puspè in inscunter da musica pli spezial a Puntraschigna. Musica acustica stat il venderdi sin il program cun Marc Storace che vegn a chantar vegls classichers sco Proud Mary u Honkey Tonk Woman cun la band Acoustikal Mountain.
Programm al The Jam
|Venderdi a partir da las 19 h||Sonda a partir da las 18:30 h||Dumengia a partir da las 16 h|
|20 Fingers ||Rebels||VITH Revival |
|Acoustical Mountain ||Ronnie Jones & Nite LIfe||Prefix|
|Matteo china/Storace Krokus/Preissel||China and Friends||Randolph Matthews Blues Projekt|
Promoziun da bands indigenas
Da la partida a l’emprima ediziun da The Jam èn er bands engiadinaisas. Sper ils Rebels da Zernez e Prefix da Samedan, vegn er la band Vanish in the Haze ad avair in revival a Puntraschigna. La promoziun da cultura dal chantun Grischun ha contribuì 10’000 francs vi dals custs da l’eveniment che promova la cultura indigena. En tut fan ils organisaturs quint cun in budget da radund 40’000 francs.
Musica, trategniment e ballape
Ina finiziun speziala dal festival datti la dumengia saira, cura ch’il final da las mastranzas europeicas da ballape vegn mussà sin ina taila en la tenda, sin la plazza dal Sportpavillon a Puntraschigna.